jkorsvik/nowiki_second_scrape_merged huggingface dataset:
Simon Marius

Simon Marius (født 10. januar 1573, død 26. desember 1624) var en tysk astronom.
Hans verk Mundus Iovialis ble utgitt i 1614 der han beskrev Jupiter og dens måner. Han hevdet å ha oppdaget planetens fire største måner noen dager før Galileo Galilei. Dette førte til en krangel mellom Galileo og Marius. Galileo anklaget Marius for å ha kopiert hans arbeide og hevdet at Mundus Iovialis var et plagiat. I dag anses det for mulig at Marius oppdaget månene uberoende av Galileo, dog noen dager senere.  Månenes navn som Marius gav dem: Io, Europa, Ganymedes og Callisto er de samme som de har i dag. 


== Referanser ==


== Eksterne lenker ==
Marius-Portalet Mathematikker – Lege – Astronom
Biografi over Simon Marius, fra The Galileo Project (engelsk)
Jarle Zimmermann

Jarle Zimmermann Fjellanger (født 24. juli 1950) er en norsk musiker, tidligere medlem av bergensbandene Flying Norwegians og Elektrisk Regn. Han har også vært aktiv som plateprodusent for andre. Han fikk en hit med «Russerne kommer» i 1981.
Zimmermann trappet ned musikkarrieren tidlig på 1980-tallet, men kom tilbake i 2006 med CD-en Till You Know What I Mean. 


== Plateutgivelser ==
AlbumLP 4 (1982)
Till You Know What I Mean (2006)SinglerRusserne kommer/Den elektriske gitaren (1982)
I Just Wanna Come Down (2006)


=== Flying Norwegians ===
AlbumNew Day (1974)
Wounded Bird (1976)
Live (1977)
Point of Departure (1978)
This Time Around (1979)
Du står i veien (1981)
Still Riding (1996)SinglerYoung Man/It Ain't Just Another Blow (1974)
Diggy Liggy/Sleep Wal (1975), med Teddy Nelson
Dans dans/O' Boy (1976), med Teddy Nelson
Old Lady (1976)
Point of Departure/No Love Have I (1978), med Teddy Nelson
Du står i veien/Skole, skole (1981)
Crazy Eyes Go Blind (1994)
Lonesome Cowboy (1995)


=== ElRegn ===
AlbumNaboen (1988)
Stein igjen (2002)SinglerHilsen ElRegn (1987)
Naboen er nynazist (1994)Deltar påClive Scott, Davy Dean & Teddy Nelson: A Little Bit of Heaven – Songs of Johannes Kleppevik (1975)
Lentil Hansen: What Can You Do That Ain't Already Bin Done a Billion Times? (1976)
Teddy Nelson: Diggy Liggy (1976)
Country: Norske country & western hits 2 (1977)
Johannes Kleppevik: Tramp og trall I (1977)
Bergens Tidende: BT (1977)
Teddy Nelson: Jippi tai ooh … (1977)
Teddy Nelson: Teddy Nelson (1979)
Country: Nye norske country & western hits 4 (1979)
VG: På gang 1 (1981)
Skeeter Davis & Teddy Nelson: Skeeter Davis & Teddy Nelson (1981)
Bergens Tidende: Vestkyst Rock (1982)
Polydor/Bokklubben Nye Bøker: Norsk Rock (1983)
Reader's Digest: Mer "køntri" (1984)
Johannes Kleppevik: North Atlantic Ocean (1984)
Reader's Digest: Det beste fra norsk country (1985)
The Beat Party: The Beat Goes On (1985)
Cato Sanden: New Steps (1993)
Sopp Tape: En tur med Herr Flein – Dop i norsk rock (1993)
Rec 90: Sinnssvakt bra – Det beste fra Bergen (1997)
Feil Pub: Kjeller (1997)
MTG: Alltid no' godt fra Bergen (1997)
BST Produksjoner: Vi é Brann – Bergens stolthet (1998)
Bergen Records: Bergen Roots History (1999)
Maxima: Fritt på fjellet (2000)
Heimalanne': Mydlå udl og dongeri (2001)
Platinum Entertainment: The Country of Norway (2003)
Columbia: Motel California – The 70's West Coast Revisited (2004)
NRK/Universal Music: Norsk Rocks Historie Vol. 6: Progressiv rock 1971-1977 (2004)
Azziba: Molten Blue (2005)
Stender: Berømte Brann fra Bergen (2006)
Kompani Bøe: Dråpen (2010)
Bergensbølgene: Bergensbølgene – et dykk i Bergens pop og rockhistorie (2010)
Leger uten grenser: Sammen redder vi liv (2011)
ESS Engros: Musikk for byfolk & stril (2013)
Teddy & Rudi Nelson: Langs Norskekysten – 40 Hits (2014)
Dagland: Round & Round (2016)
Apollon Records: Christiesgate 14 – hyllest til Garage (2017)
Skaidimusic: Country Showtime (2017)
Brompton Road

Brompton Road er ei gate i Knightsbridge i bydelen Kensington & Chelsea i London. Den begynner ved Knightsbridge undergrunnsstasjon, går sørvestover til det som populært kalles «Brompton Cross» sør for South Kensington undergrunnsstasjon, og fortsetter videre sørvestover som Fulham Road.
Gaten er en gjennomfartsåre i et av Londons mest velstående områder og har mange dyre restauranter, butikker og hoteller. Europas største varemagasin, Harrods ligger i Brompton Road.
Brompton Road må ikke forveksles med Old Brompton Road, som ligger noe lenger nord og vest i South Kensington.
Brompton Oratory er en av de største katolske kirkene i London. Den er særlig kjent for sin konservative liturgi, ofte med hele messen på latin.
Hektor

Se også Hvalfangerselskabet HektorHektor var i gresk mytologi en helt som var den tapreste av alle trojanere under grekernes beleiring av bystaten Troja. Han var sønn av kong Priamos og hans hustru Hekabe. Hektor var gift med Andromakhe, og hadde en sønn med henne som het Astyanax.


== Hektor i den trojanske krig ==
Hektor var general i Troja, og hadde en viktig rolle i Trojas strategiske utgangspunkter. Hektors bror Paris hadde brakt Helena av Sparta tilbake til Troja, og Hektor ville ikke delta i en konflikt hans bror hadde skapt. Dette endret seg derimot da Paris utfordret Menelaos, Agamemnons bror, til tvekamp utenfor Trojas murer. Etter at Menelaos hadde blitt såret av en pil sendt av en trojansk bueskytter på kommando fra Afrodite, startet slaget mellom de allierte grekerne og trojanerne. Hektor ble da tvunget ut i strid, og møtte Ajax – en av grekernes store krigere – i en kamp som varte i et helt døgn. Senere i slaget fortsatte Hektor å utmerke seg og spre frykt blant grekerne.
Homer skildrer i Iliaden hvordan grekeren Patroklus hadde iført seg rustningen som tilhørte hans elsker Akilles, og gått med i slaget. Akilles nektet på dette tidspunktet i slaget å slåss selv, men han gikk med på å la Patroklus kjempe i hans sted i hans rustning (i amerikanske historebøker står det imidlertid at Patroklus tok Akilles' rustning uten lov). Hektor drepte Patroklus i den tro at det var Akilles han tok livet av, og Akilles ble rasende da han fikk vite dette. Akilles svor hevn over Patroklus. Han drepte Hektor, og slepte deretter Hektors lik etter vognen sin rundt Trojas murer. Kong Priamos bønnfalt grekerne om å få sin sønns lik utlevert, og fikk til slutt gravlegge sønnen slik det sømmet seg en trojansk kongssønn.


== Hektors navn ==
Navnet Hektor betød "mester over hestene" i Troja. Hektor skal ha hatt et godt forhold til hester, og var viden kjent for å temme dyr i Troja.


== Hektor i litteratur og film ==
Hektor er en sentral skikkelse i Homers Iliaden.
I Ludovico Ariostos Orlando Furioso heter det at Karl den stores ridder Roland var eier av sverdet Durendal, som opprinnelig skulle ha tilhørt Hektor av Troja.
Hektor er også sentral i filmen Troja fra 2004, der han blir spilt av Eric Bana.
Gemeinsames Terrorismusabwehrzentrum

Gemeinsames Terrorismusabwehrzentrum (GTAZ) er et tysk antiterrorsenter som omfatter 220 tjenestemenn fra Bundeskriminalamt,  Verfassungsschutz, Bundesnachrichtendienst, Zollkriminalamt og Militärischer Abschirmdienst, samt representanter for delstatenes kriminalpoliti, Bundespolizei og Bundesamt für Migration und Flüchtlinge. Det ble grunnlagt i 2004.


== Referanser ==
Harrods

Harrods er et varemagasin i området Knightsbridge i den vestlige delen av sentrale London. Med sine mer enn 18 000 m² grunnflate og mer enn 80 000 m² salgsareal er Harrods Londons (og trolig Europas) største i sitt slag. Harrods motto er Omnia Omnibus Ubique – «Allting for alle overalt».
I 1835 åpnet Charles Henry Harrod en kolonialbutikk ved huset sitt i Stepney på Londons østkant. Han flyttet noe seinere forretningen til Eastcheap i City, og i 1849 videre til den den gang ganske landlige Brompton Road på vestkanten. Harrods vokste i takt med strøket, og stadig flere eiendommer i kvartalet ble innlemmet i virksomheten. I 1901 påbegynte arkitektene Stevens and Munt arbeidet med den grandiose, barokke fasaden. Magasinet fikk på denne tiden installert Storbritannias første heis.
Fra 1959 til 1985 var Harrods eid av House of Fraser. I 1983 ble Harrods rammet av en bombe plantet av IRA, som drepte seks mennesker.  I 1985 ble magasinet kjøpt av brødrene al-Fayed for £615 millioner. Et minnesmerke over Dodi Al-Fayed og kjæresten, Diana finnes ved Harrods' berømte, egyptiske rulletrapp, og en statue i naturlig størrelse er satt opp et annet sted i magasinet. Til Harrods Group hører også Harrods Bank, Harrods Estates, Harrods Casino, Harrods Aviation og Air Harrods.
Al-Fayed solgte 8. mai 2010 Harrods til Qatar Holdings for 1,5 milliarder pund.


== Videre lesning ==
Chris Bennett og Colin Cameron: Behind the Scenes at Harrods, 2000
Tim Dale: Harrods: the Store and the Legend, 1986


== Referanser ==


== Eksterne lenker ==
(en) Offisielt nettsted 
(en) Harrods – kategori av bilder, video eller lyd på Commons 
(en) Harrods – galleri av bilder, video eller lyd på Commons
TouchStream LP

TouchStream LP er en input-enhet som fungerer som et tastatur og en avansert styreplate. Enheten er utviklet av FingerWorks. 
Tastaturet består av to flater som måler 12,7 x 16,5 cm og ligger med langsidene mot brukeren. For at brukeren skal ha noe å sikte etter, har flatene bilder av taster.
Tastaturet er imidlertid helt flatt, og de eneste taktile referansepunktene er to små nupper som skal ligge under hver pekefinger ved touch-skriving.
Flatene er forbundet med hverandre via en flatkabel, og kobles til PC-en med USB.
Noe av det som gjør dette tastaturet spesielt, er bruken av såkalte gestures.
Så lenge brukeren berører flatene med én finger av gangen, fungerer TouchStream LP som et vanlig tastatur, men hvis man lar to fingre gli over den ene flaten, har man plutselig kontroll over muspekeren, på samme måte som med en styreplate.
Produsenten hevdet at den flate formen og de motstandsløse tastetrykkene reduserer belastningsskader ved bruk av tastatur. 
Det at brukeren slipper å flytte hånden mellom tastasturet og musen er en stor fordel for grensesnitt-krevende oppgaver som programmering, bildebehandling og lignende.
Funksjonaliteten til dette tastaturet er imidlertid langt større enn en vanlig styreplate som kun takler ett berøringspunkt av gangen. Bruker man tre, fire, eller fem fingre på TouchStream LP, kan man blant annet endre størrelser på vinduer ved å presse dem sammen eller dra dem utover med intuitive bevegelser.
Tastaturet er programmerbart, og ble levert med programvare for Windows og Linux som gjorde at brukeren kunne tilpasse tastene og gesturene selv, eller dele opp tastaturet i andre soner enn det som var standard. Forhåndsinnstillinger for ulike standardoppsett som AZERTY, Dvorak og QWERTY fulgte med som standard.
FingerWorks er ikke lenger på markedet. 
På grunn av funksjonaliteten og det elegante (skjønt noe spinkle) designet til TouchStream LP går pent brukte eksemplarer vanligvis for høyere priser på bruktmarkedet enn hva tastaturet noensinne kostet nytt.


== Eksterne lenker ==
(en) FingerWorks.com Arkivert 9. januar 2007 hos Wayback Machine. - offisiell side
(en) The TouchStream LP - omtale
(en) makezine.com - omtale
Cathrine Fossum

Cathrine Fossum (født 28. november 1977) er nyhetsanker i TV 2 Nyhetene og på TV 2 Nyhetskanalen. Hun har tidligere vært Programleder i God morgen Norge på TV 2, og i flere andre programmer.  Fossum har også jobbet som nyhetsanker/reporter i TVNorge. Tidligere har hun jobbet i lokal TV-kanalen TV Drammen, og har erfaring fra flere aviser og ukeblader. Fossum har en bachelorgrad i internasjonal journalistikk fra England, i tillegg til statsvitenskap mellomfag fra Molde og Sør-Afrika.
I oktober 2016 ble det kjent at Fossum slutter i TV 2 i januar 2017 for å begynne som kommunikasjonssjef i Rema 1000. Høsten 2017 var Fossum tilbake i TV2.


== Referanser ==


== Eksterne lenker ==
(en) Cathrine Fossum på Internet Movie Database
Kjersti Wold

Kjersti Wold (født 1. august 1962) er norsk fag- og skjønnlitterær forfatter, skrivepedagog og foredragsholder. Det skjønnlitterære forfatterskapet hennes retter seg mot barn, ungdom og voksne. Barnebokserien om Nettopp-Jensen og tometer'n er oversatt til tysk og andre språk.
Kjersti Wold er utdannet ved Århus Universitet, i fagene litteraturhistorie og Creative Writing, og ved Forfatterstudiet i Bø (et studium på Høgskolen i Telemark). Hun har vært gjestelærer ved forfatterstudiet og veileder ved Norsk barnebokinstitutts forfatterutdannelse.
Kjersti Wold er litteraturformidler med oppdrag for den offentlige kulturformidlingsordningen Den kulturelle skolesekken, og holder skrivekurs for voksne og barn. Sammen med mannen sin, Geir Vang, driver hun Noesis – senter for kreativitet og kommunikasjon.Kjersti Wold bor i Holmestrand i Vestfold.


== Bokutgivelser ==
1988: Sarahs stemme, roman
1990: Andre steder, novellesamling
1994: Stjerne-nettet, barnebok illustrert av Malgorzata Piotrowska
1994: Skrivekurs for skrivelystne, fagbok sammen med Gro Dahle og Norunn Askeland
1997: Prinsessene lander, novellesamling
2000: Nettopp Jensen og Tometer´n, barnebok
2001: Nettopp Jensen og nummeret før døden, barnebok
2002: Nettopp Jensen og de røde djevlene, barnebok
2004: Nettopp Jensen og scoring i svingene, barnebok
2005: Velkommen til språket, fagbok sammen med Gro Dahle
2005: Englevind og limonade, bildebok sammen med Bo Gaustad
2006: Nettopp Jensen og mirakelminuttet, barnebok
2006: Henrik Ibsen. Gåten med mange svar, lettlest biografisk roman for ungdom
2008: Sorte seil, historisk roman for ungdom
2009: Barnet som ikke ble, fagbok sammen med Jane Flohr
2010: Idébok for skapende skriving, fagbok
2011: Rapport fra et sandkorn, ungdomsroman sammen med Geir Vang
2015: Skriv ditt liv, lærebok, Cappelen Damm


=== Dramatikk ===
1992: Granateplenes port, skuespill for Grenland friteater
1993: Så vanskelig med mirakler


== Litterære priser ==
2011: Vinner av Gyldendal Barn og ungdoms romankonkurranse sammen med Geir Vang for Rapport fra et sandkorn


== Referanser ==


== Eksterne lenker ==
(no) Publikasjoner av Kjersti Wold i BIBSYS
Presentasjon av Kjersti Wold i Forfatterkatalogen på Forfattersentrums nettsider
Kjersti Wolds egenpresentasjon
Cappelen forlags presentasjon av Kjersti Wold Arkivert 8. februar 2009 hos Wayback Machine.
Telemarksportalen om Kjersti Wold
Begnadalen

Begnadalen er både et dalføre sør i Valdres, en bygd, en grend og et kirkesogn i Sør-Aurdal kommune, i Innlandet fylke. Dalføret strekker seg langs begge sider av Begnaelva, nordover fra grensen mot Ådal i Ringerike kommune.
Bygdesentrum i dalføret heter Bagn og ligger nord i dalen Begnadalen. Selve bygda består av det mindre delområdet Begnadalen med grunnkretsene Grimsrud, Garthus, Tollefsrud, Begna og Sørum. Alle grunnkretsene har navn etter små grendelag. Noen ganger assosieres navnet Begnadalen med grendelaget Tollefsrud et par kilometer lengre ut i dalen, men stedet er en egen grend.
Tidligere var Begnadalen sammen med Hedalen et eget annekssogn. Da ble Begnadalen omtalt som «Nedre Hedalen» og Hedalen omtalt som «Øvre Hedalen». Dette henger igjen i lokal språkdrakt da steder omtales som «oppi Hedalen» og «nedi Begnadalen».
NRK sportens førstedame Karen-Marie Ellefsen er født og oppvokst i Begnadalen, men flyttet til Oslo i ung alder.
Det bor 525 innbyggere i bygda.


== Eksterne lenker ==
Begnadalen.no
Registreringsbrev

Et registreringsbrev er et dokument som utferdiges av «oppmålingsmyndigheten» i en kommune for å registrere en ny grunneiendom i matrikkelen. Registreringsbrev kan utferdiges i henhold til «delingsloven» etter følgende forhold:

Fradeling av en teig av en eiendom som er fysisk adskilt fra resten av eiendommen. I dette tilfelle vil det ikke bli foretatt noen egen oppmåling av eiendomsgrensene for arealet, idet det ikke blir opprettet noen nye grenser.
Registrering av et tidligere umatrikulert areal som er antatt å ha et visst eierforhold. Her vil oppmålingsmyndigheten angi et «antatt» eierforhold. (I dette tilfellet må registreringen annonseres på tilbørlig måte, slk at eventuelle hjemmelshavere som ikke er angitt i annonsen kan gjøre innsigelser.)


== Se også ==
Delingsforretning


== Eksterne lenker ==
Delingsloven
Beleiringen av Angband

I J.R.R. Tolkiens fiktive univers, var Beleiringen av Angband noldoalvenes beleiring av Morgoths festning Angband nord i Midgard, som ble innledet i tiden etter Dagor Aglareb. Beleiringen var organisert slik:

Fingolfin og Fingon voktet Angband fra Hithlum i vest.
Finrod Felagund og senere hans bror Orodreth fra Tol Sirion i nord.
Angrod og Aegnor fra Dorthonion i sør.
Fëanorsønnene holdt øye med Angband fra øst.Denne beleiringen innledet en omtrent 400 år lang tid med trygghet og få treff mellom noldoene og Morgoths styrker, siden Morgoth nå forsto at orker ikke var nok til å slå alvene i kamp. I løpet av denne tiden nådde noldoene høyden av sin styrke, og beleiringen ble ytterligere forsterket med hjelp av menneskene. 
Uheldigvis var den ikke komplett, idet det fremdeles var mulig for Morgoth å sende sine tjenere via hemmelige ganger fra Thangorodrim. Selv om noldoene på denne tiden var blitt så sterke at disse styrkene ikke utgjorde noen umiddelbar trussel, var de likevel farlige. De infiltrerte alvenes samfunn for å finne ut om deres strategier og svakheter, og dette tjente Morgoth godt på i årene som kom. I tillegg var ikke noldoene og deres forbundsfeller sterke nok til å gå til et direkte angrep på Angband, noe som gjorde at Morgoth stadig kunne pønske ut nye krigsstrategier, og nå og da angrep han også noldoene for å teste styrken deres og se hvor høy beredskapen deres var.
Etter en 400 års tid, ble beleiringen tilslutt brutt da Morgoth slapp løs et voldsomt overraskelsesangrep på noldoene, kjent som Dagor Bragollach (Bråildens Slag).
Selja Forlag

Selja Forlag er et norsk forlag, grunnlagt i 1996 med kontor i Førde. Den første boka som kom ut på forlaget, handlet om klosterruinene på Selja. Selja var i eldre tider et senter for hele vestlandskysten, og navnet skal gi uttrykk for at Selja Forlag er et forlag for hele Vestlandet.
Forlaget gir ut i snitt mellom seks og åtte bøker hvert år, og til nå har de fleste hatt tema fra Sogn og Fjordane. Forlaget har utgitt over hundre bøker siden starten. 
Forlaget har tre fast ansatte. Leder for forlaget er Torkjell Djupedal.


== Eksterne lenker ==
Offisielt nettsted
Hølera (elv)

Hølera er en elv som renner fra Hølervatnet og ned i Begna ved det lille tettstedet Hølera i Sør-Aurdal kommune.
Elven er sentral i Mikkjel Fønhus' diktning, som Kverrvilla med Kverrviljuvet fra boka Det skriker fra Kverrvilljuvet. Selve juvet er ett stykke opp langs elva fra Europavei 16. Det går merket sti langs elva og frem til Trollstugu, ei jettegryte i juvet.
Elven er vernet i henhold til Verneplan I for vassdrag. Det var ønske om å bygge ut elva fra grunneiere, og NVE gjorde vedtak om at utbyggingen ikke trengte konsesjonsbehandling, til tross for vernet. Dermed ble Hølera kraftverk bygget og satt i produksjon i 2013.


== Referanser ==
Davíð Oddsson

Davíð Oddsson (født 17. januar 1948) var sjef for den islandske sentralbanken og tidligere politiker for det konservative Sjálfstæðisflokkurinn (Selvstendighetspartiet). Da den islandske økonomien brøt sammen høsten 2008, ble det krevd at Davíð måtte gå av som sentralbanksjef, og etter at statsminister Jóhanna Sigurdardóttir flere ganger også ba ham om å trekke seg, forlot han jobben den 26. februar 2009.
Han var Islands statsminister i perioden 1991–2004 og utenriksminister 2004–2005. Han er den islandske statsministeren som har sittet lengst på sin post. 
Davíð Oddsson tok juridisk utdannelse ved Islands universitet, der han ble uteksaminert i 1976. Fra 1982 til 1991 var han Reykjavíks borgermester.
7. september 2005 meddelte han at han ville trekke seg tilbake fra politikken, og senere samme måned overlot han utenriksministerposten til Geir H. Haarde. I oktober 2005 ble han så utnevnt til sentralbanksjef.
Ved siden av sine offentlige embeter er Davíð Oddsson forfatter – han har gitt ut diktsamlinger, skuespill og noveller. Byggingen av turistattraksjonen Perlan blir ofte kreditert til han.
Oddsson ble i 1991 hedret med storkors av Den Kongelige Norske Fortjenstorden.


== Kilder ==
E24.no Går fra Islands sentralbank
Jon Christensen

Jon Ivar Christensen (født 20. mars 1943 i Oslo, død 18. februar 2020 i Oslo) var en norsk jazzmusiker (slagverk, perkusjon).
Christensen var en av Europas fremste jazzmusikere på slutten av 1900-tallet.Han utga No Time for Time med Pål Thowsen, Arild Andersen og Terje Rypdal (Pan Records, 1976) som ga Spellemannprisen 1977. Med Knut Riisnæs utkom featuring John Scofield/Palle Danielsson (Odin Records, 1992) hvilket ga Spellemannprisen 1992.
Den autodidakte Christensen etablerte seg ellers tidlig i Oslos jazzmiljø, med Gunnar Brostigen orkester (1958), Arild Bjørk (1960), Finn Melbye kvintett (1960), Arild Wikstrøm kvartett (1961), Egil Kapstad trio (1962–64), Karin Krog kvartett (63-68), Terje Bjørklund trio (65-66), Einar Iversen, Bjørn Johansen, Frode Thingnæs sekstett, Radka Toneff, Knut Riisnæs kvartett, Jazzpunkensemblet, Arild Andersen, i Masqualero, Jon Balke's Etno Funk, Sidsel Endresen, Tore Brunborg, Oslo 13, Bjørn Alterhaug, Bendik Hofseth, Bugge Wesseltoft, Olga Konkova, Jacob Young og Bertine Zetlitz.
På tyske ECM medvirket han på et titall utgivelser med Jan Garbarek, Eberhard Weber (1975–76), Terje Rypdal og Jan Erik Vold. Han arbeidet med de svenske Jan Allan/Rune Gustafsson, Bobo Stenson/Palle Danielsson, Lars Danielsson kvartett, finske Iro Haarla, danske Alex Riel og Cæcilie Norby, og de amerikanske Steve Kuhn, Stan Getz, Sonny Rollins, Dexter Gordon, Keith Jarrett, George Russell og John Scofield.
Jon Christensen var gift med skuespiller og tidligere kulturminister Ellen Horn. Deres datter Emilie Stoesen Christensen (født 1986) er sanger og skuespiller. 


== Utmerkelser ==
Buddyprisen 1967,
«Årets trommeslager» (European Jazz Federation, 1975)
Gammleng-prisen  1984
Oslo bys kunstnerpris 1987
Årets jazzmusiker (1993)
Oslo Jazzfestivals Ella-pris 2018


== Referanser ==


== Eksterne lenker ==
(en) Jon Christensen – kategori av bilder, video eller lyd på Commons 
(en) Jon Christensen på Internet Movie Database 
(en) Jon Christensen på Discogs 
(en) Jon Christensen på MusicBrainz 
(en) Jon Christensen på Spotify 
(en) Jon Christensen på Songkick 
(en) Jon Christensen på Last.fm 
(en) Jon Christensen på AllMusic 
(no) Biografi fra Jazzbasen.
(no) Diskografi fra Jazzbasen.
Peter Runggaldier

Peter Runggaldier (født 29. desember 1968 i Sëlva) er en tidligere italiensk alpinist. Runggaldier var blant de dominerende utøverne i fartsdisiplinene (utfor og super-G) i 1990-årene. Han tok sølv i utfor under VM 1991 i Saalbach (bare slått av Franz Heinzer).
Han vant Super-G-delen av verdenscupen i sesongen 1994/95. I løpet av karrieren vant han to enkeltrenn i verdenscupen, begge i super-G.
Han la opp som aktiv utøver i mars 2000.


== Pallplasseringer i verdenscupen ==


== Referanser ==


== Eksterne lenker ==
(en) Peter Runggaldier – Olympedia 
(en) Peter Runggaldier – Sports-Reference (OL-resultater – arkivert) 
(en) Peter Runggaldier – FIS (alpint) 
(en) Peter Runggaldier – ski-db.com 
Official Website of Peter Runggaldier
Helmut Höflehner

Helmut Höflehner (født 24. november 1959 i Gumpenberg) er en tidligere østerriksk alpinist.


== Karriere ==
Höflehner var utforspesialist, og vant i løpet av karrieren 10 enkeltrenn i verdenscupen. I 1985 og 1990 sikret han seg krystallkulen som bevis på sammenlagtseier i utforcupen.
I internasjonale mesterskap hadde ikke Höflehner stor suksess, og står uten medaljer.


== Resultater i verdenscupen i alpint ==


=== Enkeltseire ===


=== Sammenlagtplasseringer ===


== Referanser ==


== Eksterne lenker ==
(de) Helmut Höflehner – Munzinger Sportsarchiv 
(en) Helmut Höflehner – Olympedia 
(en) Helmut Höflehner – Sports-Reference (OL-resultater – arkivert) 
(en) Helmut Höflehner – FIS (alpint) 
(en) Helmut Höflehner – ski-db.com